ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Μαΐου 1983

για την έγκριση ενός προγράμματος για τον τομέα των χυμών φρούτων του Land της Βαυαρίας, σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(83/283/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3164/82 (2), και ιδίως το άρθρο 5,

Εκτιμώντας:

ότι, στις 14 Μαΐου 1982, η κυβέρνηση της Ομοσπονδιακής Δημοκρατίας της Γερμανίας κοινοποίησε το πρόγραμμα σχετικά με τον τομέα των χυμών φρούτων του Land της Βαυαρίας και έδωσε συμπληρωματικά στοιχεία στις 7 Δεκεμβρίου 1982·

ότι το εν λόγω πρόγραμμα αφορά τη δημιουργία επαρκούς δυναμικού για τη μεταποίηση φρούτων (μήλων, μαύρων κερασιών, φραγκοστάφυλων) σε χυμούς φρούτων και τη βελτίωση αυτού του δυναμικού, με σκοπό τη σταθεροποίηση της αγοράς φρούτων Βαυαρίας και την εξασφάλιση δίκαιου εισοδήματος στους παραγωγούς · ότι, συνεπώς, αποτελεί πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι το πρόγραμμα περιέχει αρκετά από τα στοιχεία που απαιτούνται στο άρθρο 3 του κανονισμού (ΕΟΚ) αριθ. 355/77, γεγονός που αποδεικνύει ότι οι στόχοι που θέτει το άρθρο 1 του εν λόγω κανονισμού είναι δυνατόν να επιτευχθούν όσον αφορά τον προαναφερθέντα τομέα· ότι το σχέδιο για την εφαρμογή του προγράμματος δεν υπερβαίνει την προθεσμία που καθορίστηκε στο άρθρο 3 παράγραφος 1 περίπτωση ζ) του εν λόγω κανονισμού·

ότι παραμένει εκκρεμές το ερώτημα υπό ποιες συνθήκες θα συνεχισθεί η κοινή δράση που καθιερώθηκε από τον κανονισμό (ΕΟΚ) αριθ. 355/77 μετά την προθεσμία που καθορίζει το άρθρο 16 παράγραφος 1 του εν λόγω κανονισμού· ότι πρέπει, συνεπώς, να περιορισθεί η έγκριση του προγράμματος στις αιτήσεις που αναφέρονται στο άρθρο 24 παράγραφος 4 του κανονισμού (ΕΟΚ) αριθ. 355/77·

ότι τα μέτρα που πορβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Εγκρίνεται το πρόγραμμα σχετικά με τον τομέα χυμών φρούτων του Land της Βαυαρίας, που ανακοίνωσε η κυβέρνηση της Ομοσπονδιακής Δημοκρατίας της Γερμανίας στις 14 Μαΐου 1982, όπως ενισχύθηκε από τις παρασχεθείσες πληροφορίες στις 7 Δεκεμβρίου 1982, σύμφωνα με τον κανονισμό (ΕΟΚ) αριθ. 355/77.

2. Η έγκριση του προγράμματος αφορά μόνο τα σχέδια που υποβάλλονται πριν από την 1η Μαΐου 1984.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Έγινε στις Βρυξέλλες, στις 26 Μαΐου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 332 της 27. 11. 1982, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 16ης Μαΐου 1983

για την τροποποίηση της απόφασης 82/836/ΕΟΚ σχετικά με το πρόγραμμα επισιτιστικής βοήθειας σε σιτηρά για το 1982

(83/244/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι, σε συνέχεια των αποφάσεων 81/407/ΕΟΚ (1) και 82/77/ΕΟΚ (2), η Κοινότητα κατέθεσε δήλωση προσωρινής εφαρμογής της σύμβασης επισιτιστικής βοήθειας 1980, καθώς και του πρωτοκόλλου 1981 για την πρώτη παράταση της σύμβασης μέχρι τις 30 Ιουνίου 1983·

ότι ορισμένες αναπτυσσόμενες χώρες και ειδικευμένοι οργανισμοί ζήτησαν από την Κοινότητα επισιτιστική βοήθεια σε σιτηρά· ότι η κατάστασή τους και εκείνη της Κοινότητας δικαιολογούν κοινοτική βοήθεια ανερχόμενη συνολικά σε 1 000 000 τόνους·

ότι, με την απόφαση 82/270/ΕΟΚ (3), το Συμβούλιο θέσπισε πρόγραμμα βοήθειας σε σιτηρά ποσότητας 927 663 τόνων· ότι, με την απόφασή του 82/836/ΕΟΚ (4), η ποσότητα αυτή αυξήθηκε σε 1 000 000 τόνους·

ότι, στην τελευταία αυτή απόφαση, υπάρχει λάθος σχετικά με τους όρους παράδοσης της επισιτιστικής βοήθειας στη Μοζαμβίκη,

ΑΠΟΦΑΣΙΖΕΙ:

Άρθρο μόνο

Στο παράρτημα της απόφασης 82/836/ΕΟΚ, η σειρά «Μοζαμβίκη» αντικαθίσταται από το ακόλουθο κείμενο:

1.2.3.4.5 // // // // // // «Μοζαμβίκη // 25 000 // 15 000 // 40 000 // cif» // // // // //

Έγινε στις Βρυξέλλες, στις 16 Μαΐου 1983.

Για το Συμβούλιο

Ο Πρόεδρος

I. KIECHLE

(1) ΕΕ αριθ. L 155 της 13. 6. 1981, σ. 24.

(2) ΕΕ αριθ. L 43 της 15. 2. 1982, σ. 26.

(3) ΕΕ αριθ. L 120 της 1. 5. 1982, σ. 27.

(4) ΕΕ αριθ. L 352 της 14. 12. 1982, σ. 21.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Απριλίου 1983

με την οποία εξουσιοδοτείται το Βέλγιο να καθορίσει συμπληρωματικά κριτήρια σχετικά με τον ορισμό του παραγωγού προβείου κρέατος

(Τα κείμενα στην ολλανδική και γαλλική γλώσσα είναι τα μόνα αυθεντικά)

(83/210/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1195/82 (2),

τον κανονισμό (ΕΟΚ) αριθ. 2643/80 του Συμβουλίου της 14ης Οκτωβρίου 1980 περί θεσπίσεως των γενικών κανόνων σχετικά με τη χορήγηση της πριμοδοτήσεως υπέρ των παραγωγών προβείου κρέατος (3), και ιδίως το άρθρο 1 παράγραφος 1 υπό α),

Εκτιμώντας:

ότι οι αρμόδιες αρχές του Βελγίου ενημέρωσαν την Επιτροπή για την πρόθεσή τους να συμπληρώσουν τον ορισμό του παραγωγού προβείου κρέατος που προβλέπεται στο άρθρο 1 παράγραφος 1 υπό α) του κανονισμού (ΕΟΚ) αριθ. 2643/80· ότι η Επιτροπή με ορισμένα συμπληρωματικά κριτήρια είναι αρμόδια να εγκρίνει προηγουμένως τα εν λόγω νέα κριτήρια,

ΕΞΕΔΩΣΕ ΤΗΝ ΠΑΡΟΥΣΑ ΑΠΡΟΦΑΣΗ:

Άρθρο 1

Το Βέλγιο εξουσιοδοτείται να συμπληρώσει τον ορισμό του παραγωγού προβείου κρέατος που προβλέπεται στο άρθρο 1 παράγραφος 1 υπό α) του κανονισμού (ΕΟΚ) αριθ. 2643/80 με τα συμπληρωματικά κριτήρια που διαβιβάστηκαν στην Επιτροπή στις 7 Απριλίου 1983.

Άρθρο 2

Η παρούσα απόφαση απευθύνεται στο Βασίλειο του Βελγίου.

Έγινε στις Βρυξέλλες, στις 21 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 183 της 16. 7. 1980, σ. 1.

(2) ΕΕ αριθ. L 140 της 20. 5. 1982, σ. 22.

(3) ΕΕ αριθ. L 275 της 18. 10. 1980, σ. 6.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Απριλίου 1983

που παρατείνει την προσωρινή αναστολή του νομικού καθεστώτος ορισμένων περιοχών του εδάφους της Ομοσπονδιακής Δημοκρατίας της Γερμανίας όσον αφορά την κλασική πανώλη των χοίρων

(83/233/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 13α παράγραφος 2,

Εκτιμώντας:

ότι, με την απόφαση 82/838/ΕΟΚ (3), το Συμβούλιο αναγνώρισε ορισμένες περιοχές του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων ή απαλλαγμένες από πανώλη των χοίρων·

ότι εστίες κλασικής πανώλης των χοίρων έχουν διαπιστωθεί σε ορισμένες περιοχές του εδάφους της Ομοσπονδιακής Δημοκρατίας της Γερμανίας που αναφέρονται στα παραρτήματα Ι και ΙΙ της απόφασης 82/838/ΕΟΚ·

ότι, με την απόφαση 83/147/ΕΟΚ (4), η Επιτροπή ανέστειλε για περίοδο 15 ημερών το νομικό καθεστώς της επίσημης απαλλαγής από την πανώλη των χοίρων για τις σχετικές περιοχές του γερμανικού εδάφους·

ότι, αν ληφθεί υπόψη η εξέλιξη της ασθένειας από άποψη επιδημίας, είναι απαραίτητο να παραταθεί, για ορισμένες περιοχές, αυτή η περίοδος αναστολής πέρα από τις 15 ημέρες που είχαν αρχικά προβλεφτεί, για να ξεκαθαρίσει η κατάσταση·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αναστέλλεται προσωρινά το νομικό καθεστώς των περιοχών του εδάφους της Ομοσπονδιακής Δημοκρατίας της Γερμανίας που έχουν αναγνωριστεί ως απαλλαγμένες από πανώλη των χοίρων κατά την έννοια του άρθρου 13α παράγραφος 2 της οδηγίας 72/461/ΕΟΚ για τις περιοχές που απαριθμούνται στο παράρτημα.

Άρθρο 2

Η Επιτροπή παρακολουθεί την εξέλιξη της κατάστασης για να λάβει τις κατάλληλες αποφάσεις σε συνάρτηση με αυτή την εξέλιξη.

Άρθρο 3

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 27 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 24.

(2) ΕΕ αριθ. L 378 της 31. 12. 1982, σ. 57.

(3) ΕΕ αριθ. L 352 της 14. 12. 1982, σ. 27.

(4) ΕΕ αριθ. L 96 της 14. 4. 1983, σ. 53.

ΠΑΡΑΡΤΗΜΑ

Περιοχές της Ομοσπονδιακής Δημοκρατίας της Γερμανίας των οποίων αναστέλλεται το νομικό καθεστώς που τις απαλλάσσει από την πανώλη των χοίρων

Οι διοικητικές περιφέρειες του Darmstadt.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Απριλίου 1983

που καταργεί την απόφαση 82/251/ΕΟΚ περί των μέτρων υγειονομικής προστασίας έναντι της Λαϊκής Δημοκρατίας της Γερμανίας

(83/179/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου κατά την εισαγωγή ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 28 παράγραφος 3,

Εκτιμώντας:

ότι με την απόφαση 82/251/ΕΟΚ της Επιτροπής (3), όπως τροποποιήθηκε από την απόφαση 82/762/ΕΟΚ (4), θεσπίστηκαν μέτρα υγειονομικής προστασίας έναντι της Λαϊκής Δημοκρατίας της Γερμανίας λόγω της επιδημίας αφθώδους πυρετού·

ότι ο αφθώδης πυρετός έχει εξαλειφθεί στη Λαϊκή Δημοκρατία της Γερμανίας· ότι, ως εκ τούτου, οι αρχές αυτής της χώρας ανήγγειλαν την άρση όλων των εθνικών μέτρων προστασίας·

ότι πρέπει να αποκατασταθούν οι εισαγωγές ζώντων ζώων του βοείου και χοιρείου είδους και νωπών κρεάτων προελεύσεως Λαϊκής Δημοκρατίας της Γερμανίας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 82/251/ΕΟΚ καταργείται.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 7 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 59 της 5. 3. 1983, σ. 34.

(3) ΕΕ αριθ. L 110 της 23. 4. 1982, σ. 25.

(4) ΕΕ αριθ. L 322 της 18. 11. 1982, σ. 35.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Απριλίου 1983

περί διόρθωσης της απόφασης της Επιτροπής περί υγειονομικών προϋποθέσεων και κτηνιατρικού πιστοποιητικού κατά τις εισαγωγές νωπού κρέατος από ορισμένες τρίτες χώρες

(83/199/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), και ιδίως τα άρθρα 16 και 28,

Εκτιμώντας:

ότι, με την απόφαση της 1ης Φεβρουαρίου 1983, η Επιτροπή τροποποίησε τις υγειονομικές προϋποθέσεις και την κτηνιατρική πιστοποίηση κατά την εισαγωγή νωπών κρεάτων προέλευσης ορισμένων τρίτων χωρών (2)·

ότι, λόγω λάθους, το άρθρο 1 της ολλανδικής και της γερμανικής διατύπωσης της εν λόγω απόφασης δεν αντιστοιχεί σ' αυτό που υποβλήθηκε στην Επιτροπή Διαχείρισης· ότι πρέπει επομένως να διορθωθεί η ολλανδική και η γερμανική διατύπωση της εν λόγω απόφασης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το άρθρο 1 παράγραφος 3 της γερμανικής διατύπωσης της απόφασης 83/70/ΕΟΚ διρθώνεται ως εξής:

«(3) Artikel 4 der Entscheidungen 81/545/EWG, 81/546/EWG und 81/547/EWG ueber die Einfuhr von frischem Fleisch aus Bulgarien, OEsterreich und Jugoslawien erhaelt folgende Fassung:

Artikel 4

Diese Entscheidung wird zum Zweck der Anpassung an Germeinschaftvorschriften zur Bekaempfung und Tilgung von Maul- und Klauenseuche und Schweinepest in der Gemeinschaft ueberprueft.»

2. Το άρθρο 1 παράγραφος 3 της ολλανδικής διατύπωσης της απόφασης 83/70/ΕΟΚ διορθώνεται ως εξής:

«3. Artikel 4 van de Beschikkingen 81/545/EEG, 81/546/EEG en 81/547/EEG betrefende respectievelijk Bulgarije, Oostenrijk en Joegoslavie wordt als volgt gelezen:

Artikel 4

Deze beschikking wordt opnieuw onderzocht ten einde haar aan te passen aan de communautaire voorschriften betreffende de controle en de uitroeiing van mond- en klauwzeer en varkenspest binnen de Gemeenschap.»

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 11 Απριλίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 47 της 19. 2. 1983, σ. 25.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Απριλίου 1983

περί διαπιστώσεως ότι η εισαγωγή της συσκευής με την ονομασία «Hewlett Packard - Fourier Analyzer, model 5451C» δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου

(83/169/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),

τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,

Εκτιμώντας:

ότι η κυβέρνηση της Ομοσπονδιακής Δημοκρατίας της Γερμανίας, με επιστολή της στις 29 Σεπτεμβρίου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Hewlett Packard - Fourier Analyzer, model 5451C», που παραγγέλθηκε στις 2 Δεκεμβρίου 1980 και προορίζεται να χρησιμοποιηθεί για την κατασκευή κατασκευαστικών στοιχείων με τη βοήθεια πολύστροφων φρεζών Τ, και ιδίως για τη μέτρηση της συμπεριφοράς των μηχανών, πρέπει να θεωρηθεί ή όχι ως επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·

ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε την 1η Φεβρουαρίου 1983, στο πλαίσιο της Επιτροπής Δασμολογικών Ατελειών, προς το σκοπό της εξετάσεως της προκειμένης περιπτώσεως·

ότι από την εξέταση αυτή συνάγεται ότι η εν λόγω συσκευή είναι ένας αναλυτής·

ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η εισαγωγή της συσκευής με την ονομασία «Hewlett Packard - Fourier Analyzer, model 5451C», που αποτελεί το αντικείμενο της αιτήσεως, στις 29 Σεπτεμβρίου 1982, της κυβερνήσεως της Ομοσπονδιακής Δημοκρατίας της Γερμανίας, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 7 Απριλίου 1983.

Για την Επιτροπή

Karl-Heinz NARJES

Μέλος της Επιτροπής

(1) ΕΕ αριθ. L 184 της 15. 7. 1975, σ. 1.

(2) ΕΕ αριθ. L 74 της 18. 3. 1982, σ. 4.

(3) ΕΕ αριθ. L 318 της 13. 12. 1979, σ. 32.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 14ης Μαρτίου 1983

που αναστέλλει προσωρινά, όσον αφορά την κλασική πανώλη των χοίρων, το νομικό καθεστώς ορισμένων περιοχών του εδάφους της Ομοσπονδιακής Δημοκρατίας της Γερμανίας

(83/132/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 4γ παράγραφος 1 υπό γ),

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 82/893/ΕΟΚ, και ιδίως το άρθρο 13α παράγραφος 2,

Εκτιμώντας:

ότι με την απόφαση 82/838/ΕΟΚ της 3ης Δεκεμβρίου 1982 (4) το Συμβούλιο αναγνώρισε ορισμένες περιοχές του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων ή απαλλαγμένες από πανώλη των χοίρων·

ότι εστίες κλασικής πανώλης των χοίρων έχουν διαπιστωθεί σε ορισμένες περιοχές του εδάφους της Ομοσπονδιακής Δημοκρατίας της Γερμανίας που αναφέρονται στα παραρτήματα της απόφασης 82/838/ΕΟΚ·

ότι πρέπει κατά συνέπεια να ανασταλεί προσωρινά, όσον αφορά την κλασική πανώλη των χοίρων, το νομικό καθεστώς των σχετικών περιοχών του εδάφους της Ομοσπονδιακής Δημοκρατίας της Γερμανίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αναστέλλεται το νομικό καθεστώς των περιοχών του εδάφους της Ομοσπονδιακής Δημοκρατίας της Γερμανίας που έχουν αναγνωριστεί ως επίσημα απαλλαγμένες από την πανώλη των χοίρων κατά την έννοια του άρθρου 4γ παράγραφος 1 υπό γ) της οδηγίας 64/432/ΕΟΚ, για τις περιοχές που απαριθμούνται στο παράρτημα της παρούσας απόφασης, για περίοδο 15 ημερών.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 14 Μαρτίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 378 της 31. 12. 1982, σ. 57.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 352 της 14. 12. 1982, σ. 27.

ΠΑΡΑΡΤΗΜΑ

Περιοχές της Ομοσπονδιακής Δημοκρατίας της Γερμανίας των οποίων αναστέλλεται το νομικό καθεστώς που τις απαλλάσσει επίσημα από την πανώλη των χοίρων

Οι διοικητικές περιφέρειες του Unterfranken und Koblenz.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Μαρτίου 1983

περί εγκρίσεως του προγράμματος μέτρων που παρουσίασε η ιταλική κυβέρνηση για το 1983 σχετικά με την αναδιάρθρωση του συστήματος γεωργικών ερευνών στην Ιταλία

(Το κείμενο στην ιταλική γλώσσα είναι το μόνο αυθεντικό)

(83/146/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 81/518/ΕΟΚ του Συμβουλίου της 6ης Ιουλίου 1981 περί αναδιαρθρώσεως του συστήματος γεωργικών ερευνών στην Ιταλία (1), και ιδίως το άρθρο 4 παράγραφος 3,

Εκτιμώντας:

ότι, σύμφωνα με το άρθρο 4 παράγραφος 1 της αποφάσεως 81/518/ΕΟΚ, η ιταλική κυβέρνηση παρουσίασε το ετήσιο πρόγραμμα μέτρων που προβλέπονται για το 1983·

ότι με το πρόγραμμα που παρουσιάζεται είναι δυνατόν να επιτευχθεί η εφαρμογή στην Ιταλία ενός συστήματος στατιστικών ερευνών στο γεωργικό τομέα που θα ανταποκρίνεται ικανοποιητικά στις κοινοτικές απαιτήσεις όσον αφορά τη στατιστική πληροφόρηση στον τομέα αυτό·

ότι η ιταλική κυβέρνηση προσεκόμισε, επίσης, έκθεση σχετικά με την εκτέλεση του προηγούμενου ετήσιου προγράμματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πρόγραμμα μέτρων που παρουσίασε η ιταλική κυβέρνηση για το 1983, σχετικά με την αναδιάρθρωση του συστήματος γεωργικών ερευνών στην Ιταλία.

Άρθρο 2

Η παρούσα απόφαση απευθύνεται στην Ιταλική Δημοκρατία.

Έγινε στις Βρυξέλλες, στις 28 Μαρτίου 1983.

Για την Επιτροπή

Richard BURKE

Μέλος της Επιτροπής

(1) ΕΕ αριθ. L 195 της 18. 7. 1981, σ. 48.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Μαρτίου 1983

περί τροποποιήσεως του πίνακα των εγκαταστάσεων στη Λαϊκή Δημοκρατία της Βουλγαρίας που έχουν εγκριθεί για την εξαγωγή νωπών κρεάτων στην Κοινότητα

(83/104/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές των ζώων βοείου και χοιρείου είδους και νωπών κρεάτων προελεύσεως τρίτων χωρών (1), και ιδίως το άρθρο 4 παράγραφος 1 και το άρθρο 18 παράγραφος 1 υπό α) και β),

Εκτιμώντας:

ότι ο πίνακας των εγκαταστάσεων στη Βουλγαρία που έχουν εγκριθεί για την εισαγωγή νωπών κράτων στην Κοινότητα καταρτίστηκε αρχικά στην απόφαση 82/735/ΕΟΚ του Συμβουλίου (2)·

ότι ένας συνηθισμένος έλεγχος που πραγματοποιήθηκε κατ' εφαρμογή του άρθρου 5 της οδηγίας 72/462/ΕΟΚ και του άρθρου 3 παράγραφος 1 της αποφάσεως 80/15/ΕΟΚ της Επιτροπής της 21ης Δεκεμβρίου 1979 σχετικά με τους επιτόπιους ελέγχους που πραγματοποιούνται στο πλαίσιο του καθεστώτος που εφαρμόζεται στις εισαγωγές βοοειδών και χοιροειδών καθώς και σε εισαγωγές νωπών κρεάτων προελεύσεως τρίτων χωρών (3), απέδειξε ότι το επίπεδο υγιεινής ορισμένων εγκαταστάσεων μπορεί να θεωρηθεί ικανοποιητικό, και ότι οι εγκαταστάσεις αυτές μπορούν, λοιπόν, να διατηρηθούν ή συμπεριληφθούν στον κοινοτικό πίνακα·

ότι, επομένως, είναι αναγκαίο να τροποποιηθεί ο πίνακας των εγκαταστάσεων·

ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της αποφάσεως 82/735/ΕΟΚ αντικαθίσταται με το παράρτημα της παρούσας αποφάσεως.

Άρθρο 2

Η παρούσα απόφαση απευθύνεται στα Κράτη μέλη.

Έγινε στις Βρυξέλλες, στις 2 Μαρτίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 311 της 8. 11. 1982, σ. 16.

(3) ΕΕ αριθ. L 8 της 12. 1. 1980, σ. 26.

ΠΑΡΑΡΤΗΜΑ

ΠΙΝΑΚΑΣ ΕΓΚΑΤΑΣΤΑΣΕΩΝ

1.2.3 // // // // Αριθμός

εγκρίσεως

// Εγκατάσταση

// Διεύθυνση

// // //

Ι. ΒΟΕΙΟ ΚΡΕΑΣ

Σφαγεία και εργαστήρια κοπής

1.2.3 // // // // 26 // Combinat Rodopa Sliven // Sliven // // //

ΙΙ. ΧΟΙΡΕΙΟ ΚΡΕΑΣ

Σφαγεία και εργαστήρια κοπής

1.2.3 // // // // 3 // Combinat Rodopa Levski // Levski // 26 // Combinat Rodopa Sliven // Sliven // // //